OBAVIJEST ZA RODITELJE UČENIKA 1. DO 4. RAZREDA

Poštovani roditelji!

Temeljem novih *Uputa za sprječavanje i suzbijanje epidemije COVID-19 vezano za rad predškolskih ustanova i razrednu nastavu od 1. do 4. razreda te posebne razredne odjele i rad s djecom s teškoćama koje imaju pomoćnika u nastavi* objavljenih od strane Hrvatskog zavoda za javno zdravstvo (HZJZ) i *Preporuka za organizaciju rada u razrednoj nastavi* objavljenih od strane Ministarstva znanosti i obrazovanja (MZO), obavještavamo vas da se **OD PONEDJELJKA, 25. SVIBNJA 2020., OTVARAJU ŠKOLE ZA SVE UČENIKE RAZREDNE NASTAVE.**

Upute HZJZ naglašavaju da „**Rad u predškolskim ustanovama** i **školama u sadašnjim epidemiološkim uvjetima uz poštovanje ovih uputa smatra se jednako sigurnim za djecu i zaposlenike kao i rad od kuće odnosno ostanak kod kuće, te se omogućuje uključivanje sve djece u** **vrtiće i** **škole.**“

Prema preporuci MZO-a svi roditelji mogu poslati učenike razredne nastave u školu. Roditelji koji još uvijek zbog objektivnih ili subjektivnih razloga ne žele poslati dijete u školu, mogu i naknadno uključiti dijete u nastavu u školi. Učenici koji ne dođu u školu imaju obvezu praćenja nastave na daljinu, kao i do sada uz stalni kontakt s učiteljicom.

Škola će od ponedjeljka 25. svibnja organizirati prijevoz i prehranu učenika. Učenici u školu dolaze na način kako su dolazili i prije pandemije. Roditeljima se ne preporučuje ulazak u školu, a ukoliko je to nužno – uz poštivanje epidemioloških mjera.

Obavještavamo roditelje o sljedećem:

* da ne dolaze u pratnji djeteta ako imaju simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako im je izrečena mjera samoizolacije ili ako imaju saznanja da su zaraženi s COVID-19
* da ne dovode dijete u ustanovu ako dijete ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako ima izrečenu mjeru samoizolacije ili ako je dijete zaraženo s COVID-19.
* Roditelji/skrbnici dužni su izmjeriti tjelesnu temperaturu djetetu svaki dan prije dolaska u školu te u slučaju povišene tjelesne temperature ne smiju dovoditi dijete u školu već se javljaju telefonom ravnatelju škole i izabranom pedijatru/liječniku obiteljske medicine radi odluke o testiranju i liječenju djeteta. Djeca sa znakovima drugih zaraznih bolesti također ne dolaze u ustanovu.
* Roditelji su obvezni pročitati Uputu HZJZ i Preporuku MZO koje se nalaze u prilogu

S poštovanjem,

Damir Škrlec, ravnatelj